Synology DS215J

Synology er en af de få producenter, der faktisk kan bygge en netværksharddisk ”almindelige” brugere kan bruge uden at have det store kørekort ud i opsætning af netværk. Faktisk er det brugervenligheden, der er det allerstørste argument for at investere i en Synogoly NAS, for hvor den er stort set lige på alle andre måder svarer til andre produkter i ydelse og hardware, så er designet af softwaren meget bedre end de fleste konkurrenters software.

Design

Vores testudgave er en lille, hvid maskine, der ikke gør meget væsen af sig. Der er gummifødder monteret under den, hvilket gør at den står fast, og vibrationer fra diskene kommer aldrig rigtigt ud i gulvet, hvilket ellers godt kan være problematisk. Vi har monteret to Western Digital RED diske i serveren, hvilket sammen med den ret stille blæser giver et ekstremt lavt støjniveau. Kombineret med det pæne, diskrete design, er det en ganske fornuftig pakke, Synology har strikket sammen.

Installation

Synologys system til at sætte diskene i den lille server er en smule mere kompliceret end det, de fleste af konkurrenterne byder på. Man skal skille serveren af i to dele, for dernæst at montere de to diske i to lag ovenpå hinanden. Det er ikke decideret svært, men der er mange andre producenter, der laver løsninger, der er mere praktiske, og ofte helt uden skruer. Det tager dog kun få minutter at sætte diskene i, og så er man i gang.

Software installation

Det er mere end almindeligt let at installere DS215J. Man skriver simpelthen find.synogoly.com i din browser, hvorefter browseren finder serveren og starter installationen. Efter en kort guide er serveren sat op og klar, med en standard pakke apps installeret. Mængden af apps er næsten uoverskuelig, så det er fint, at Synology har valgt at lave en ”gennemsnits-pakke”. Man kan naturlgvis efterfølgende vælge at installere mere specielle apps – alt fra overvågning til fildeling til web- og mailserver software.

Veldesignet software

Synologys interface er gennemtænkt – det fungerer næsten som et helt styresystem, der kører i din browser. Der er muligheder for at ændre rigtigt mange indstillinger, og opsætningen kan tilpasses stort set som man har lyst.

Selve designet af styresystemet er fint, om end det fungerer meget bedre på en større skærm end på de fleste bærbare. Det er simpelthen for omfattende, og på en 13” skærm skal man scrolle rigtigt meget rundt – på trods af en høj opløsning. Men det er let at finde rundt – vi kunne dog godt tænke os en lidt bedre inddeling af apps, så det var lettere at finde rundt.

God ydelse

Kopieringshastigheden er ganske tilfredsstillende, og ligger omkring 90MB/S på kablet netværk, hvilket er fint for en server i denne prisklasse med denne type diske. Softwaren er også kvik og reagerer hurtigt på alle input. Generelt vil den almindelige bruger være ganske godt tilfreds med ydelsen på Synologys server.

Synology DS215J